EkBass/fiwiki-20250220-pages-articles huggingface dataset:
Kääpiökerttu

Kääpiökerttu (Curruca nana) on pienikokoinen kerttuihin lukeutuva varpuslintu. == Koko ja ulkonäkö == Linnun pituus on 11–12 cm, paino 10 g ja siipien kärkiväli 14–18 cm. Päältä ruskea ja alta valkea pikkulintu, joka liikkuu matalalla pensaikossa tai maassa. Pyrstön yläpinta on ruosteenruskea ja silmä keltainen. == Esiintyminen == Lähi-idästä Keski-Aasiaan, Pohjois-Afrikassa erillisesiintymiä. Tavattu Suomessa muutamia kertoja. == Elinympäristö == Puoliaavikot ja muut kuivat avomaat, missä vähäisiä pensaikkoja ja ruohomättäitä. Suomessa tavatut ovat viihtyneet rikkaruohostoissa ja pensaikoissa. == Lisääntyminen == Pesä on matalalla pensaikossa tai ruohokasvillisuuden varassa. Se on ohuista oksista, ruohonkorsista ja lehdistä rakennettu paksuseinäinen malja, joka on vuorattu ohuilla korsilla ja juurilla. Munia on 4–5. Molemmat emot hautovat. == Ravinto == Hyönteissyöjä, syksymmällä vähäisessä määrin myös marjoja ja siemeniä. == Lähteet == == Aiheesta muualla == *ITIS: Sylvia nana Luokka:Kertut
Rendez-vous ’87

Rendez-vous ’87 oli helmikuussa 1987 NHL:n tähdistöjoukkueen ja Neuvostoliiton maajoukkueen välillä pelattu kahden ottelun tapahtuma. Québecissa pelatut ottelut korvasivat NHL:n tuonkertaisen tähdistöottelun. Siitä ajateltiin vuoden 1979 Challenge Cupin seuraajaa. Samalla järjestäjät toivoivat hyvitystä kahdeksan vuotta aiemmin kokemalleen tappiolle. Nopeaan tahtiin pelatusta edeltäjäcupista otettiin oppia sen verran, että ensimmäinen peli pelattiin 9. helmikuuta ja seuraava vasta 13. helmikuuta. Väliin oli mahdutettu erilaista oheisohjelmaa. Isännöivä NHL:n joukkue onnistuikin voittamaan ensimmäisen pelin 4–3, mutta toisessa Neuvostoliitto oli parempi 3–5. NHL:n joukkueessa näkyvässä roolissa etenkin ensimmäisessä pelissä olivat suomalaiset laitahyökkääjät Jari Kurri ja Esa Tikkanen, jotka pelasivat keskushyökkääjä Wayne Gretzkyn kanssa, kuten seurajoukkueessaan Edmonton Oilersissakin. Gretzky valittiin turnauksen parhaaksi pelaajaksi. == Ottelut == ==Joukkueet== === NHL All Star=== * Päävalmentaja: Jean Perron, Montreal Canadiens * Apuvalmentajat: Michel Bergeron, Quebec Nordiques ja Bob Johnson, Calgary Flames * Mike Ramsey, Buffalo Sabres * Rod Langway, Washington Capitals * Rick Green, Montreal Canadiens * Ray Bourque, Boston Bruins * Ulf Samuelsson, Hartford Whalers * Glenn Anderson, Edmonton Oilers * Dale Hawerchuk, Winnipeg Jets * Mark Messier, Edmonton Oilers * Kevin Dineen, Hartford Whalers * Esa Tikkanen, Edmonton Oilers * Michel Goulet, Quebec Nordiques * Jari Kurri, Edmonton Oilers * Kirk Muller, New Jersey Devils * Dave Poulin, Philadelphia Flyers * Douglas Wilson, Chicago Blackhawks * Chris Chelios, Montreal Canadiens * Normand Rochefort, Quebec Nordiques (vain toisessa ottelussa) * Tomas Sandström, New York Rangers * Grant Fuhr, Edmonton Oilers * Claude Lemieux, Montreal Canadiens * Mario Lemieux, Pittsburgh Penguins * Wayne Gretzky, Edmonton Oilers (kapteeni) === Neuvostoliitto === * Päävalmentaja: Viktor Tihonov * Vjatšeslav Fetisov, TsSKA Moskova (kapteeni) * Igor Stelnov, TsSKA Moskova * Vasili Pervuhin, Dynamo Moskova * Mihail Tatarinov, Dynamo Moskova * Aleksei Kasatonov, TsSKA Moskova * Aleksei Gusarov, TsSKA Moskova * Vladimir Krutov, TsSKA Moskova * Igor Larionov, TsSKA Moskova * Sergei Starikov, TsSKA Moskova * Valeri Kamenski, TsSKA Moskova * Zinetula Biljaletdinov, Dynamo Moskova * Andrei Homutov, TsSKA Moskova * Sergei Svetlov, Dynamo Moskova * Aleksandr Semak, Dynamo Moskova * Mihail Varnakov, Torpedo Gorki * Jevgeni Belošeikin, TsSKA Moskova * Sergei Prjahin, Krylja Sovetov Moskova * Sergei Makarov, TsSKA Moskova * Vjatšeslav Bykov, TsSKA Moskova * Juri Hmyljov, Krylja Sovetov Moskova * Anatoli Semjonov, Dynamo Moskova == Katso myös == * Kanada-cup 1987 Luokka:Jääkiekkokilpailut Luokka:Vuoden 1987 jääkiekko
Bill Barber

William Charles ”Bill” Barber (s. 11. heinäkuuta 1952 Callander, Ontario, Kanada) on entinen kanadalainen jääkiekkoilija, joka pelasi Philadelphia Flyersissa National Hockey League -liigassa vuosina 1972–1984. Osana kuulua LCB-ketjua (Leach, Clarke, Barber) Barber auttoi seuraa voittamaan kaksi Stanley Cupia vuosina 1974 ja 1975. Vuonna 1990 hänet otettiin Hockey Hall of Famen jäseneksi. == Lähteet == Luokka:Kanadalaiset jääkiekkoilijat Luokka:Hockey Hall of Fame Luokka:Philadelphia Flyersin varaamat pelaajat Luokka:Jack Adams Award -voittajat Luokka:Vuonna 1952 syntyneet Luokka:Elävät henkilöt
Vääpelin kauhu

Vääpelin kauhu on Esko Töyrin ohjaama suomalainen elokuva vuodelta 1957. Se jäi kuvaajana pääasiallisen uransa tehneen Töyrin viimeiseksi ohjaukseksi. Taustaa, viitattu 12.3.2014 Elokuvan on tuottanut Fennada-Filmi, ja se kuuluu yhtiön vuosina 1952–1958 tuottamaan seitsemän sotilasfarssin sarjaan. Spede Pasanen on siinä yhdessä ensimmäisistä rooleistaan. == Juoni == Teknikko Olavi Kaukonen saa yllättäen palvelukseenastumismääräyksen, jonka olisi kuulunut saada insinööri Kautonen. Kautoselta on jäänyt varusmiespalvelus suorittamatta, mutta Kaukonen vanhana sotaveteraanina ihmettelee, miksi hän on saanut kutsun. Hän lähtee kasarmille selvittämään asiaa. Samaan saapumiserään on sattunut myös "pärinäpoikia", joita kantahenkilökunta katselee tyytymättömänä, mutta toteaa heidänkin väessä oppivan tavoille. Jatkossa edetään tuttujen sotilasfarssien kaavojen mukaan, ja juoneen on lisätty Kaukosen ja Liisan välille annos romantiikkaa. Välillä esitetään ajan henkeen kuuluvaa rock-musiikkia. Kaukosen poistuttua luvatta yksiköstään oikea Kautonen haetaan kotoaan varuskuntaan ja sekaannus selvitetään. Kaukonen kertoo olevansa sotaveteraani ja kertoo terveisensä Itä-Karjalasta. Muiden alokkaiden jäädessä suorittamaan palvelustaan Kaukonen lähtee kotimatkalle. ==Arviot== Vaikka aikalaisarvioissa alkoi jo olla kyllästymistä sotilasfarsseihin, saa tämä elokuva kiitostakin, ja sitä jopa pidettiin siihenastisista sotilasfarsseista parhaana. Kaikki eivät pitäneet siitä, esimerkiksi Juha Nevalainen (Ilta-Sanomat) luonnehtii: "Kevyt kuin valtion kukkaro ja suruton kuin poliitikon omatunto." Lehdistöarvio, viitattu 12.3.2014 Erään myöhemmän kriitikon mukaan elokuvassa on avointa asennekasvatusta.Arto Pajukallio, Elokuvat, Helsingin Sanomat 29.2.2012, sivu D 9 Toinen näkee siinä tarkasteltavan sodan käyneen sukupolven ja elokuvan tekoajan nykynuorison välistä kuilua, mutta kriitikko katsoo, että yhteiskunnallinen ajattelu ei yllä pitkälle.HWR: Vääpelin kauhu, Viikon tv- elokuvia, Tv-maailma, 10/2014 sivu 12 Hauskimpana kohtauksena pidetään jaksoa, jossa tanssitaan rokkia.Päivän elokuvia, Tv-maailma, 8/2012 sivu 20 ==Näyttelijät== ==Lähteet== == Aiheesta muualla == * Yle Areena: Vääpelin kauhu Luokka:Suomalaiset mustavalkoelokuvat Luokka:Vuoden 1957 suomalaiset elokuvat Luokka:Sotilasfarssit Luokka:Esko Töyrin ohjaamat elokuvat
Viitatiainen

Viitatiainen (Poecile palustris) on pieni tiaisten heimoon (Paridae) kuuluva varpuslintu. == Koko ja ulkonäkö == Viitatiaisen pituus on 12–13 cm ja paino 11–12 g. Se muistuttaa suuresti hömötiaista. Siiven päällä ei kuitenkaan erotu vaaleaa panelia, ja viitatiaisen päälaki on kiiltävänmusta, kun hömötiaisella se on himmeänmusta. Ääni on erilainen: iskevä ”pitsjä” tai pitempi tiititys. Myös laulu poikkeaa hömötiaisen laulusta. Sukupuolet ovat samanvärisiä. Euroopan vanhin rengastettu viitatiainen on ollut ruotsalainen, vähintään 11 vuoden 11 kuukauden ikäinen yksilö.EURING == Esiintyminen == Pesii suurimmassa osassa Eurooppaa, Irlantia, Islantia, Portugalia, Suomea ja pääosaa Espanjasta lukuun ottamatta. Toinen alalaji pesii Kaukoidässä. Euroopan kanta on 6,1–12 miljoonaa yksilöä ja lajin kanta on elinvoimainen. Tavataan Suomessa nykyisin vuosittain, mutta ei pesi ainakaan säännöllisesti. Pesii melko yleisenä jo Virossa (40 000–60 000 paria) ja Etelä-Ruotsissa (75 000–109 000 paria). == Elinympäristö == Kosteat lehti- ja sekametsät, soiden reunat, puutarhat ja puistot. == Lisääntyminen == Pesä on kolossa tai pöntössä. Munia on tavallisesti 7–9. Naaras hautoo noin 13 päivää. Poikaset ovat lentokykyisiä 17–18 päivän ikäisinä. == Ravinto == Kesällä pääasiassa hyönteiset ja muut pienet selkärangattomat. Muina vuodenaikoina myös erilaiset siemenet, marjat ja hedelmät. Kerää ahkerasti talvivarastoja. == Lähteet == Luokka:Tiaiset
Delloreen Ennis-London

Delloreen Ennis-London (s. 5. maaliskuuta 1975) on jamaikalainen pika- aitajuoksija. Ennis-London kilpaili 1992 yleisurheilun nuorten MM-kisoissa Soulissa karsiutuen 100 metrin aitajuoksun välierissä ajalla 13,81. Vuonna 1999 hän paransi ennätystään vuoden aikana puoli sekuntia. Sevillan MM- kisoissa samana vuonna hän oli seitsemäs ajalla 12,87. Hän juoksi Sydneyn olympialaisissa 2000 neljänneksi ajalla 12,80 ja oli saman vuoden GP-finaalin kolmas. Vuonna 2004 Ennis-London karsiutui Budapestin sisäratojen MM-kisoissa 60 metrin aitojen välierissä ajalla 7,97. Ateenan olympialaisissa hän karsiutui 100 metrin aitojen välierissä ajalla 12,60 ja sijoittui saman vuoden IAAF:n yleisurheilufinaalissa kolmanneksi. Ennis-London voitti ensimmäisen arvokisamitalinsa Helsingin MM-kisoissa 2005, kun hän juoksi 100 metrin aitojen hopealle ajalla 12,76. Myöhemmin samana vuonna hän oli IAAF:n yleisurheilufinaalissa kolmas ajallaan 12,57. Hän voitti seuraavana vuonna pronssia Kansainyhteisön kisoissa. Osakan MM-kisoissa 2007 hän voitti pronssia ennätysajallaan 12,50, myöhemmin samana vuonna hän juoksi GP-finaalissa niin ikään kolmanneksi. Pekingin olympialaisissa 2008 hän juoksi viidenneksi. Berliinin MM-kilpailuissa 2009 hän sijoittui pronssille ajalla 12,55. ==Ennätykset== * 100 metrin juoksu: 11,77 (2005) * 100 metrin aitajuoksu: 12,50 (2007) ==Lähteet== * Luokka:Jamaikalaiset pika-aitajuoksijat Luokka:Vuonna 1975 syntyneet Luokka:Elävät henkilöt
CoRoT

CoRoT on Ranskan avaruusjärjestön (CNES) tiedesatelliitti, joka kartoittaa tähtitaivasta ja etsii eksoplaneettoja. Satelliitin nimi on akronyymi sanoista "Convection, Rotation et Transits planétaires". Satelliitin suunnittelun aloitti Saint-Malon tekemä tutkimus vuonna 1993. Satelliitin toteutukseen osallistuvat Ranskan lisäksi Espanja, Brasilia, Saksa ja Belgia. Euroopan avaruusjärjestö teki satelliitin ionimoottoreiden testauksen. Satelliitti laukaistiin 27. joulukuuta 2006 kello 15:23 CET Baikonurin kosmodromilta Sojuz-Fregat-kantoraketilla. CoRoT kiertää Maata polaariradalla, jonka korkeus on 827 kilometriä. CoRoT'n tehtävä on tutkia tähtien valossa tapahtuvia muutoksia. Eniten julkisuutta saanut osa CoRoT'n tutkimuskohteista on eksoplaneettojen aiheuttamien ylikulkujen aiheuttamat tähden himmenemiset. Se kykenee kuitenkin havaitsemaan myös tähdenjäristyksissä syntyvien akustisten aaltojen aiheuttamia kirkkaudenmuutoksia ja näin tuottamaan tietoa tähtien sisäisestä rakenteesta. Samalla saadaan määritettyä tarkasti myös tähtien massoja ja kemiallisia koostumuksia. Astroseismologia olikin satelliitin alkuperäinen tehtävänkuva, kun sen suunnittelu aloitettiin ennen ensimmäisten eksoplaneettojen löytymistä. == Planeettalöydöt == CoRoT'n ilmoitettiin löytäneen ensimmäisen eksoplaneettansa CoRoT-1b:n 3. toukokuuta 2007http://exoplanet.eu/papers/PR-CoRoT-1.pdf ja toinen planeettalöytö CoRoT-2b julkaistiin samana vuonna 20. joulukuutahttp://exoplanet.eu/papers/CommPresse-20Dec07.pdf . Toukokuussa 2008 ilmoitettiin kahdesta uudesta planeettalöydöstä (CoRoT-4b ja CoRoT-5b) sekä noin 20 Jupiterin massaisen ruskean kääpiötähden (CoRoT-3b) löytymisestähttp://listes.obs.ujf- grenoble.fr/wws/arc/exoplanets/2008-05/msg00009.html. Helmikuussa 2009 julkaistiin tieto CoRoT-6b:n ja CoRoT-7b:n löytymisestä. Näistä jälkimmäinen on läpimitaltaan korkeintaan kahden Maapallon kokoinen planeetta, joka kiertää äärimmäisen lähellä keskustähteäänhttp://www.esa.int/esaCP/SEM7G6XPXPF_Expanding_0.html. Satelliitin havaintolaitteiden on raportoitu toimivan merkittävästi suunniteltua paremmin ja tulevaisuudessa CoRoT tullee ennakko-odotuksista poiketen havaitsemaan jopa lähes Maan kokoluokkaa olevia planeettoja. == Lähteet == ==Aiheesta muualla== * Euroopan avaruusjärjestö * Centre National d'Etudes Spatiales Luokka:Avaruusteleskoopit Luokka:Tiedesatelliitit Luokka:Eksoplaneettatutkimus Luokka:Vuoden 2006 avaruustoiminta
Heinrich Cornelius Agrippa

Heinrich Cornelius Agrippa von Nettesheim (14. syyskuuta 1486 Köln – 18. helmikuuta 1535 Grenoble) oli saksalainen alkemisti, astrologi ja okkultisti. Agrippa luennoi 1500-luvun alussa Dôlen yliopistossa Ranskassa Johann Reuchlinin teosten pohjalta, minkä takia hänet julistettiin harhaoppiseksi. Hän vietti vaeltelevaa elämää Saksassa, Ranskassa ja Italiassa, työskenteli teologina, lääkärinä, lainoppineena ja palkkasoturina, ja työsti kirjoituksiaan jopa vuosikymmenten ajan. Agrippa mainitaan Mary Shelleyn Frankenstein-kirjassa ja novellissa The Mortal Immortal. Agrippan tunnetuin teos De occulta philosophia sive de magia käsittelee magiaa. Sen mukaan magian voimana ei ole paholainen tai noituus, vaan ihmisen omat, toistaiseksi tuntemattomat kyvyt. Hän aloitti tämän tutkielman jo Dolessa, mutta julkaisi sen vasta vuosina 1531–1533. Myöhemmin kirjoitettu teos De incertitudine et vanitate scientiarum ilmestyi jo vuonna 1527. Se oli skeptinen satiiri tieteen tilasta ja vaikutti syvästi myöhempiin ajattelijoihin kuten Michel de Montaigne, René Descartes ja Johann Wolfgang von Goethe. Alkuteoksesta on säilynyt vain katkelmia. Agrippa oli renessanssin aikuisen haaveellisen ja taikauskoisen tieteensuunnan omituisimpia edustajia. Agrippa kuljeskeli seikkailijan tavoin Saksassa, Ranskassa, Italiassa, Espanjassa ja Englannissa, toimi ajoittain teologian opettajana, lääkärinä ja oikeusoppineena, otti myöskin toisinaan soturina osaa ajan taisteluihin, mutta harjoitti etupäässä "salatieteitä", astrologiaa, alkemiaa ja magiaa. Kuuluisana niiden edustajana hän toisinaan nousi suureen arvoon ja kunniaan ruhtinaidenkin hoveissa, toisinaan taas häntä vainottiin, muun muassa sen johdosta, että hän Metzissä vuonna 1519 oli miehuullisesti puolustanut erästä noituudesta syytettyä vaimoa. Teoksessaan De occulta philosophia (1510, uudistettu laitos 1533) Agrippa esittää taikauskoisia ajatuksiaan filosofisen opin muodossa. Korkein viisaus on hänen mukaansa magia, joka opettaa hallitsemaan korkeamman eli henkisen maailman voimia ja niiden avulla alempaa, aineellista maailmaa. Henkivallat ohjaavat tähtien kulkua, ja ne vaikuttavat vuorostaan maallisiin tapahtumiin; kaikki luonnon osat vaikuttavat toisiinsa sisäisellä myötätunnolla. Osaksi vastakkaisia mielipiteitä on Agrippa esittänyt toisessa teoksessaan De incertitudine et vanitate scientiarum(1527) jossa hän jyrkkänä epäilijänä hylkien arvostelee kaikkea tiedettä, runoutta ja taidetta, myöskin "salatieteitä", ja julistaa yksinkertaisen uskon Jumalaan ja hänen sanaansa ainoaksi ohjaajaksi viisauteen.Agrippa, Heinrich Cornelius, Tietosanakirja osa 1, palsta 116, Tietosanakirja Osakeyhtiö 1909 (Projekt Runeberg) == Katso myös == *Paracelsus == Lähteet == == Aiheesta muualla == * Stanford Encyclopedia of Philosophy: Heinrich Cornelius Agrippa von Nettesheim * Writings of Heinrich Cornelius Agrippa - teoksia Luokka:Okkultistit Luokka:Saksalaiset filosofit Luokka:Alkemistit Luokka:Astrologit Luokka:Saksalaiset teologit Luokka:Palkkasotilaat Luokka:Mystikot Luokka:Lääketieteen edustajat Luokka:Saksalaiset juristit Luokka:Vuonna 1486 syntyneet Luokka:Vuonna 1535 kuolleet
The Dead 60s

The Dead 60s on Liverpoolista, Englannista kotoisin oleva rockyhtye. Yhtyeen alkuperäinen nimi oli Resthouse, sittemmin nimeksi tuli Pinhole. Nykyinen nimi on ollut käytössä vuodesta 2003. Yhtyeen musiikkia luonnehditaan punk rockin, skan ja reggaen sekoitukseksi ja heitä on usein verrattu The Clashiin ja The Specialsiin. Vaikutteita on myös The Gang of Fourilta ja King Tubbylta. Yhtyeen pääsolistina ja kitaristina on Matt McManamon, uruissa ja toisena kitaristina on Ben Gordon. Kakkossolistina ja basistina on Charlie Turner ja rumpalina Bryan Johnson. The Dead 60sillä oli useita kiertueita Yhdysvalloissa vuonna 2005, ja heidän piti avata "The Other Stage" konsertti Glastonburyssa 24. heinäkuuta samana vuonna. Ennen esitystä salama osui lavalle ja esitys jouduttiin peruuttamaan. The Dead 60sin kappale "Riot Radio" löytyy vuoden 2005 konsolipeliltä Burnout Revenge. Vuoden 2006 Driver Parallel Lines -pelissä soi yhtyeen kappale "A Different Age". == Julkaisut == === Albumit === * The Dead 60s (2005) === Singlet === * You're Not the Law (2004) * Riot Radio (2004) * The Last Resort (2005) * Loaded Gun (2005) * Riot Radio (uusintajulkaisu)(2005) * Ghostfaced Killer (2005) == Aiheesta muualla == * http://www.thedead60s.com * http://www.thedead60s.net * Luokka:Brittiläiset rockyhtyeet
Transworld Skateboarding

Transworld Skateboarding (TWS) oli yhdysvaltalainen rullalautailun erikoislehti. Se sisälsi artikkeleita, matkareportaaseja, kuvia, haastatteluja, kilpailuja, alan mainoksia ja muuta materiaalia. ==Aiheesta muualla== * Lehden kotisivut Luokka:Rullalautailu Luokka:Yhdysvaltalaiset aikakauslehdet
Helmikanat

Helmikanat (Numididae) on kanalintujen heimo. Siihen kuuluu kuusi lajia, jotka jaetaan neljään sukuun. Ne elävät kaikki Afrikassa, syövät siemeniä ja pesivät maassa. Helmikanojen tanakka vartalonmuoto muistuttaa peltopyytä, mutta niiden pää on kalju.Earth Life Suomenkielisen nimensä heimo on saanut pilkullisesta höyhenpeitteestä. Keski-Euroopassa helmikanoja kasvatetaan ja käytetään ravinnoksi. == Lajit == * helmikana Numida meleagris * liberianhelmikana Agelastes meleagrides * mustahelmikana Agelastes niger * kiharahelmikana Guttera plumifera * töyhtöhelmikana Guttera pucherani * viiruhelmikana Acryllium vulturinum == Lähteet == *ITIS taksonomian lähde *Birdlife.fi suomenkielisten nimien lähde * Luokka:Seulonnan keskeiset artikkelit
Lashinda Demus

Lashinda Demus (s. 10. maaliskuuta 1983 Inglewood, Kalifornia) on yhdysvaltalainen 400 metrin aitajuoksija. Viitattu 4.9.2011 Demus voitti Pan- Amerikan alle 20-vuotiaiden mestaruuden 1999. Vuonna 2002 hän voitti alle 20-vuotiaiden maailmanmestaruuden 400 metrin aidoissa Kingstonissa ajalla 54,70. Hän voitti samana vuonna myös Yhdysvaltain nuorten mestaruuden ja NCAA- mestaruuden. Hän osallistui 2004 Ateenan olympialaisiin, mutta karsiutui välierissä ajallaan 54,32. Vuonna 2005 Demus voitti maansa mestaruuden ja MM- hopeaa Helsingin MM-kisoissa ajalla 53,27. Kauden lopussa IAAF:n yleisurheilufinaalissa hän juoksi ensimmäiseksi. Hän voitti maansa mestaruuden ja IAAF:n yleisurheilufinaalin myös vuonna 2006. Saman vuoden yleisurheilun maailmancupissa hän oli toinen. Demus voitti Yhdysvaltojen-mestaruuden 2009. Berliinin MM-kilpailuissa hän sai hopeaa ajalla 52,96. 4 × 400 metrin viestissä hän juoksi kolmannen osuuden Yhdysvaltojen voittaessa maailmanmestaruuden ajalla 3.17,83. Hän voitti kotimaansa mestaruuden jälleen 2011. Daegun MM-kilpailuissa 2011 Demus voitti maailmanmestaruuden 400 metrin aitajuoksussa Yhdysvaltain ennätyksellä ja kautta aikain kolmanneksi parhaalla ajalla 52,47. Demus voitti 400 metrin aitajuoksun Yhdysvaltojen olympiakarsinnoissa 2012. Lontoon olympialaisissa hän sijoittui alun perin hopealle, mutta nousi lopulta vuonna 2023 kultamitalistiksi kun alkuperäinen voittaja Natalja Antjuh hylättiin dopingin takia. Moskovan maailmanmestaruuskilpailuissa 2013 Demus saavutti pronssia 400 metrin aitajuoksussa ajalla 54,27. ==Henkilökohtaiset ennätykset== :Lähteet: IAAF, Tilastopaja * 100 metrin juoksu: 11,61 (2013) * 200 metrin juoksu: 23,35 (2008) * 400 metrin juoksu: 51,09 (2010) * 800 metrin juoksu: 2.07,49 (2012) * 100 metrin aitajuoksu: 12,96 (2011) * 400 metrin aitajuoksu: 52,47 (2011) ==Lähteet== Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiavoittajat Luokka:Vuonna 1983 syntyneet Luokka:Elävät henkilöt
Oppidum

Oppidum merkitsi alun perin itaalisen asutuskeskuksen linnoitettua osaa. Useimmat oppidumit olivat entisiä linnavuoria. Nimitys yleistyi myöhemmin merkitsemään pienehköjä kaupunkimaisia asutuskeskuksia, jotka olivat vaatimattomampia kuin urbs. Rooman valtakunnassa nimitystä käytettiin yleensä Italian ulkopuolella sijainneista läntisen maailman kaupunkikeskuksista.Castrén & Pietilä-Castrén 2000, s. 382. Oppidumeja oli etenkin Galliassa. == Lähteet == * Castrén, Paavo & Pietilä-Castrén, Leena: Antiikin käsikirja. Otava, 2000. ISBN 951-1-12387-4 === Viitteet === == Aiheesta muualla == Luokka:Rooman valtakunta
Pallopeli

Pallopeli on urheilupeli, jossa pelivälineenä käytetään palloa. Jotkin pelit kuten jääkiekko ja sulkapallo lasketaan yleensä myös kuuluviksi pallopeleihin, vaikkei niitä pelata pallon muotoisella pelivälineellä. Pelaajia voi olla kaksi tai useampia; usein pelissä on kaksi toisiaan vastaan pelaavaa joukkuetta. Pelejä voidaan ryhmitellä invaasio-/maalipeleihin (koripallo, jalkapallo), verkko- ja seinäpeleihin (padel, tennis, squash), lyönti- ja kotiutuspeleihin (baseball, pesäpallo) sekä tarkkuspeleihin (golf, keilailu). Pelit voidaan luokitella myös pelivälineen ja toimintatavan mukaan seuraavasti: * pelit, joissa pallo pitää saada toisen joukkueen suojaamaan maaliin (esimerkiksi jalkapallo, koripallo, käsipallo, vesipallo) * mailapelit, joissa palloa lyödään mailalla (baseball, pesäpallo, golf) * pelit, joissa palloa lyödään verkon yli sääntöjen mukaan ja pisteitä saa, kun vastustaja joutuu rikkomaan sääntöjä (pöytätennis, tennis, padel, lentopallo) * pelit, joissa pallon on osuttava kohteeseen (keilaus, kriketti, polttopallo) == Suosittuja pallopelejä ympäri maailmaa == *Baseball *Koripallo *Biljardi *Boccia *Bossaball *Footbag *Golf *Haavipallo *Hurling – irlantilainen nurmipallo *Jalkapallo **Amerikkalainen jalkapallo **Australialainen jalkapallo **Kelttiläinen jalkapallo **Rugby *Jongleeraus *Jääkiekko *Jääpallo *Kanoottipoolo *Keilailu *Koripallo *Kriketti *Kroketti *Käsipallo *Lentopallo **Rantalentopallo (Beach volley) *Maahockey *Mesoamerikkalainen pallopeli *Nurmikeilailu *Padel *Pelota *Pesäpallo *Petankki *Pickleball *Poolo *Polttopallo *Pöytätennis *Rullaluistinhockey *Salibandy *Shinty *Squash *Sulkapallo *Tennis **Rantatennis (Beach tennis) *Uppopallo *Verkkopallo *Vesipallo == Lähteet == == Aiheesta muualla == * Luokka:Seulonnan keskeiset artikkelit
Lucky Luciano

Charles “Lucky“ Luciano (alun p. Salvatore Lucania) (24. marraskuuta 1897 Lercara Friddi, Sisilia, Italia - 26\. tammikuuta 1962 Napoli, Italia) oli merkittävä amerikanitalialainen gangsteri ja mafioso. Hänellä oli keskeinen rooli nykyaikaisen Yhdysvaltain mafian kehittymisessä. == Ura == Luciano syntyi Sisiliassa vuonna 1897. Perhe muutti New Yorkiin, Lower East Siden naapurustoon, missä hän ajautui rikollisille teille jo lapsuudessaan. Hän ystävystyi teini-ikäisenä Meyer Lanskyn ja Bugsy Siegelin kanssa, joista tuli hänen uransa tärkeimmät liittolaiset. Vuonna 1916 hänet tuomittiin kuudeksi kuukaudeksi vankilaan heroiinikaupasta. 1920-luvulla hän työskenteli Giuseppe ”Joe the Boss” Masserialle ja Arnold Rothsteinille. 1930-luvun alussa, Joe Masserian ja Salvatore Maranzanon mafiasodan jälkeen, Luciano siirtyi johtamaan yhtä New Yorkin viidestä perheestä. Hän oli perustamassa amerikanitalialaisten rikollisperheiden välistä komissiota sekä kansallista rikollissyndikaattia, joka mahdollisti yhteistyön esimerkiksi amerikanjuutalaisten ja -irlantilaisten rikollisjärjestöjen kanssa. Mafiasta tuli järjestäytyneempi ja voimakkaampi. Vuonna 1936 Luciano tuomittiin 30-50 vuodeksi vankilaan, mistä käsin hän edelleen osallistui mafian toimintaan ja antoi käskyjä. FBI kuitenkin vapautti Lucianon vankilasta 1943, jotta tämä käyttäisi suhteitaan Sisiliassa vastarinnan luomiseen saksalaisia vastaan liittoutuneiden suunnitellessa maihinnousua. Tämä onnistuikin, mutta hintana oli mafian vaikutusvallan kasvu koko Italiassa sodan jälkeen. Mussolinin fasistinen poliisi oli poikkeuslakien nojalla onnistunut melkein tuhoamaan ensimmäistä kertaa Italian historian aikana koko mafian. Sodan päätyttyä Luciano karkotettiin kotimaahansa Italiaan vuonna 1946. Hänellä oli yhä valtaa amerikkalaisessa rikollissyndikaatissa, ja hän matkusti Havannaan Kuubaan Lanskyn järjestämään mafiakokoukseen. Yhdysvaltain hallituksen painostuksesta myös Kuuba pian karkotti Lucianon. Italiassa hän hyötyi edelleen mafiasuhteistaan, mutta hänen valtansa heikkeni vuosien kuluessa. Hän kuoli sydänkohtaukseen Napolin lentokentällä 1962. ==Lähteet== Luokka:Amerikanitalialaiset mafiosot Luokka:Vuonna 1897 syntyneet Luokka:Vuonna 1962 kuolleet Luokka:Seulonnan keskeiset artikkelit
Sytosoli

Sytosoli on soluliman nestemäinen osa, joka täyttää hieman yli puolet solun tilavuudesta.Alberts et al. 2002, s. 660 Se sisältää entsyymejä ja muita proteiineja sekä niitä koodaavia lähetti-RNA-molekyylejä. Lisäksi sytosoli sisältää ioneja ja aineenvaihduntaan osallistuvia orgaanisia molekyylejä, esimerkiksi aineenvaihduntatuotteita ja koentsyymejä.Heino & Vuento 2007, s. 78 Monet kemialliset reaktiot, kuten proteiinisynteesi ja glykolyysi, tapahtuvat sytosolissa. Sytosolin proteiinipitoisuus on suuri, noin 15–30 %. Monet sytosolin proteiineista ovat solun aineenvaihduntaan osallistuvia entsyymejä. Muut sytosolin proteiinit ovat soluelinten ja solun tukirangan ainesosia.Haug et al. 1999, s. 60 Sytosoli on lisäksi täynnä erilaisia molekyylejä sekä liukenemattomia hiukkasia ja pisaroita. Liukenemattomat hiukkaset ovat ravintoaineita, jotka solu on ottanut solunulkoisesta nesteestä tai tuottanut itse. Esimerkiksi maksasoluissa on glykogeenijyväsiä ja rasvasoluissa rasvapisaroita. Liukenemattomien hiukkasten määrä vaihtelee solun tyypistä riippuen. Sytosoli pyrkii pitämään pH:n lähellä 7:ää. Sytosolin K+\- ionipitoisuus on huomattavasti suurempi kuin Na+-pitoisuus.Alberts et al. 2002, s. 622 == Lähteet == * * * ===Viitteet=== Luokka:Soluelimet
The Minus 5

The Minus 5 on yhdysvaltalainen rockyhtye, jossa ovat soittaneet mm. Peter Buck, Scott McCaughey ja Bill Rieflin. Vuonna 2006 yhtyeen typistetty kokoonpano konsertoi Robyn Hitchcockin taustayhtyeenä nimellä The Minus 3, sekä myöhemmin nimellä The Venus 3 Hitchcockin levyillä Olé! Tarantula ja Goodnight Oslo. Luokka:Yhdysvaltalaiset rockyhtyeet
Järvenpään tanssikeskus

Järvenpään tanssikeskus oli Järvenpään Pajalan kaupunginosassa sijaitseva tanssilava. Se oli ollut yksityinen tanssin harrastajien koulutus- ja tanssipaikka. Avajaisilta oli 16. syyskuuta 2006. Paikka oli vanha ikkunaton teollisuuskiinteistö, jonka yhteyteen oli rakennettu kahvilatila. Syksystä 2010 alkaen Järvenpään tanssikeskuksen tanssit siirtyivät Tanssikeskus Koskenrantaan joka on myös lopettanut toimintansa.http://tanssi.net/k/keskustelu/s/236/241851.html ==Lähteet== Luokka:Järvenpään historia Tanssikeskus Luokka:Tanssilavat Luokka:Suomen entiset rakennukset ja rakennelmat
Kuopion tiedepuisto

Kuopion tiedepuisto (Kuopio Science Park) sijaitsee Kuopiossa Savilahden kaupunginosassa. Korkeakoulujen ja yliopistosairaalan ohella tiedepuistossa toimii myös lukuisia sektoritutkimuslaitoksia. Technopolis Kuopion tiloissa toimii puolestaan pääosin tieto- ja viestintäteknologian alalla toimivia pk- yrityksiä, joskin myös osa korkeakoulujen ja tutkimuslaitosten toiminnoista sijoittuu sinne. Tiedepuisto on seudulle on varsin merkittävä, sillä suuri osa Kuopion työpaikoista (yhteensä 45 000, 1.1.2008 ), sekä vienti- ja kansainvälisistä yrityksistä sijaitsee siellä. Lisäksi alueella opiskelee noin 7 000 korkeakouluopiskelijaa, jatkossa jopa 10 000\. ==Kuopion tiedepuisto== * Itä-Suomen yliopisto (1 600 työpaikkaa) * Kuopion yliopistollinen sairaala (3 999 työpaikkaa) * Tutkimuskeskus Neulanen: Eviran eläintauti- ja elintarviketutkimusyksikkö, THL:n ympäristöterveyden osasto ja Työterveyslaitoksen Kuopion yksikkö (em. yhteensä n. 200 työpaikkaa) * Lääkealan turvallisuus- ja kehittämiskeskus Fimea * GTK:n Itä-Suomen yksikkö (n. 200 työpaikkaa), Ilmatieteen laitoksen Kuopion yksikkö, Puolustusvoimien Ruokahuollon Esikunta ja VTT:n Kuopion yksikkö. * Honeywell (n. 400 työpaikkaa) * Savonia-ammattikorkeakoulu (200 työpaikkaa) *Technopolis Kuopion tiloihin sijoittuneissa yli 200 yrityksessä ja yhteisössä noin 3 000 työpaikkaa * Tiedepuiston alueella yhteensä noin 8 000 työpaikkaa. Tiedepuiston tulevaisuuden laajenemissuunnat ovat Innoteknian alueella moottoritien ja rautatien välissä, ydinkeskustassa tai Suomen Yliopistokiinteistöt Oy:n omistamalla kampuksella, jonne Savonia- ammattikorkeakoulu on jo suunnitellut siirtävänsä kaikki Kuopion toimintonsa. Kampuksen täydennysrakentamiseen liittyy myös asuntorakentamista 2 000–6 000 asukkaalle valitusta toteutusmallista riippuen. ==Katso myös== *Kuopio Innovation ==Lähteet== Luokka:Tiedepuistot Luokka:Savilahti (Kuopio)
Tim Allen

Tim Allen (oikealta nimeltään Timothy Alan Dick) (s. 13. kesäkuuta 1953) on yhdysvaltalainen näyttelijä, joka tunnetaan ehkä parhaiten tilannekomediasarjasta Koti kuntoon sekä roolistaan Toy Story -elokuvissa. Tim Allen oli vain 11-vuotias, kun hänen isänsä Gerald M. Dick kuoli auto- onnettomuudessa. Kaksi vuotta myöhemmin hänen äitinsä Martha Katherine meni uusiin naimisiin entisen kouluihastuksensa kanssa ja Tim muutti viiden sisaruksensa kanssa Denveristä Michiganin Birminghamiin. Uusioperheessä oli yhteensä yhdeksän lasta. Allen kävi Ernest W. Seaholmin high schoolin Birminghamissa ja opiskeli sitten Länsi-Michiganin yliopistossa Kalamazoossa. Vuonna 1978 Allen jäi kiinni huumeiden, muun muassa kokaiinin myymisestä. Vuotta myöhemmin hänet pidätettiin uudelleen suuren kokaiinierän hallussapidosta ja tuomittiin vähintään kolmen ja enintään seitsemän vuoden vankeusrangaistukseen suostuttuaan ilmiantamaan 21 liikekumppaniaan välttääkseen elinkautisen tuomion. Hän pääsi vankilasta ehdonalaiseen 28 kuukauden jälkeen. Vapauduttuaan Allen aloitti standup-koomikon uran.650-Lifer Punishment Is a Crime Hän on myös pidätetty kokaiinin hallussapidosta 1987. Vuonna 1997 Allen pidätettiin rattijuopumuksen vuoksi. Tim oli naimisissa Laura Deibelin kanssa vuodesta 1984 vuoteen 2003. Vuonna 1989 he saivat tyttären, Katherinen. Vuonna 2006 Allen meni naimisiin näyttelijätär Jane Hajdukin kanssa, seurusteltuaan ensin viisi vuotta. == Filmografia == === Elokuvat === Vuosi Elokuva Rooli Huomautus 2019 Toy Story 4 Buzz Lightyear (ääni) 2010 Toy Story 3 Buzz Lightyear (ääni) 2008 Jungle Adventures the Movie Stu the Leopard (ääni) 2007 Wild Hogs – villit karjut Doug Madsen 2006 Mutta mitä tapahtui joulupukille 3 Santa Claus/Scott Calvin Zoom – Supersankariopisto Jack/Captain Zoom Karvanaama Dave Douglas Autot Buzz Lightyear Car (cameo - ääni) 2004 Skipataan joulu Luther Krank 2002 Mutta mitä tapahtui joulupukille 2 Santa Claus/Scott Calvin Big Trouble Eliot Arnold 2001 Joe Somebody Joe Scheffer Who is Cletus Tout? Critical Jim 2000 Buzz Lightyear of Star Command: The Adventure Begins Buzz Lightyear (ääni) 1999 Galaxy Quest Jason Nesmith/Cmdr. Peter Quincy Taggart Toy Story 2 Buzz Lightyear (ääni) 1997 Myötä- ja vastoinkäymisissä Brad Sexton Jungle 2 Jungle Michael Cromwell 1995 Toy Story Buzz Lightyear (ääni) 1994 Mutta mitä tapahtui joulupukille? Scott Calvin/Santa Claus 1989 Tropical Snow Baggage Handler === Televisiosarjat === * Koti kuntoon (1991–1999) - Tim Taylor === Kirjat === *Don't Stand Too Close to a Naked Man (1994) - ISBN 0-7868-7988-2 *I'm Not Really Here (1996) - ISBN 0-7868-6257-2 == Lähteet == == Aiheesta muualla == * * * Tim Allenin virallinen sivusto Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Annie-palkinnon saajat Luokka:Golden Globe -palkinnon saajat Luokka:Vuonna 1953 syntyneet Luokka:Elävät henkilöt
Tatsum tisal

Tatsum Tisal on J. Karjalainen ja Mustat Lasit -yhtyeen äänite. Tatsum Tisal = Mustat lasit lopusta alkuun luettuna. == Kappaleet == Kaikki kappaleet säveltänyt ja sanoittanut J. Karjalainen ja sovittanut J. Karjalainen ja Mustat Lasit, ellei toisin mainita. Puhallinsovitukset J. Tuovinen. A-puoli # # # # B-puoli # * # # # # == Muusikot == *J. Karjalainen – laulu, kitara ja huuliharppu *Pekka Hohtari – basso *Mikko Kivikari – piano ja urut *Janne Haavisto – rummut *Olli Haavisto – kitara, kissalauta ja pedal-steel *Jukka Tuovinen – sopraano-, altto- ja baritonisaksofoni *Heikki Keskinen – tenorisaksofoni *Antero Priha – trumpetti *Upi Sorvali – congat == Lähteet == *LP-levyn (PÄLP-41) kansi Luokka: Vuoden 1983 albumit Luokka:J. Karjalaisen albumit
Pavi

Pavi (vanhalta nimeltään Helsinki Pavi) on vuonna 1965 avattu tanssilava, joka sijaitsee Vantaalla (vuoteen 1972 Helsingin maalaiskunta, johon Pavin vanhempi nimitys viittasi) Itä-Hakkilan kaupunginosassa. Se on yhdistyksen ylläpitämä tanssinharrastajien tanssipaikka ja yksi harvoista suurista tanssilavoista, jossa ei ole alkoholitarjoilua. Lavan omistaa ja rakensi SKP:n Uudenmaan piirijärjestö talkoovoimin.Toiseksi viimeinen tango Helsingin Sanomat 30.8.1998 Alunperin tontin vuokrasi ja lavan omisti Raittiustalo Oy Koitto, joka vuokrasi sitä piirille vuodesta 1966 ja lopulta myi lavan sille 114 000 markalla vuonna 1979.Hannu Miettunen: Kuinka korroosio eteni – ja vei Koitosta Koittoon (pro gradu, Turun yliopisto 2020), s. 61. Pavi kuuluu Vantaan rakennusperintökohteisiin. == Tanssipaikka == Keskiviikon ja perjantain tanssiohjelmisto on laadittu eri ikäisille tanssiharrastajille. Sunnuntaina on rauhallisempaa musiikkia iäkkäämmille tanssijoille. Naisille on naisten haku tunnin ajan joka tanssi-iltana. Tanssilipun hintaan sisältyy mahdollisuus osallistua lavatanssikurssille. ==Lähteet== == Aiheesta muualla == * Pavin sivut * Pavi * Pavi Facebookissa * tanssi.net Luokka:Suomen kommunistinen puolue Luokka:Suomen Kommunistinen Puolue (1994) Luokka:Tanssilavat Luokka:Vantaan rakennukset ja rakennelmat Luokka:Itä-Hakkila
Erkki Kourula

Erkki Antero Kourula (s. 12. kesäkuuta 1948 Lappee) on suomalainen juristi, Haagin kansainvälisen rikostuomioistuimen suomalainen jäsen. Kourula valittiin tehtävään helmikuussa 2003. Hän on toiminut aiemmin vuodesta 1985 alkaen ulkoministeriön eri tehtävissä, mm. suurlähettiläänä Euroopan neuvostossa ja ministeriön oikeudellisen osaston päällikkönä. Kourula on koulutukseltaan oikeustieteen lisensiaatti, ja hän on suorittanut myös PhD-tutkinnon Oxfordin yliopistossa, alana oikeustiede. Hän on varatuomari. == Lähteet== * * Luokka:Suomalaiset tuomarit Luokka:Suomalaiset juristit Luokka:Vuonna 1948 syntyneet Luokka:Elävät henkilöt
Neckarsulm

Neckarsulm on Saksan kaupunki Baden-Württembergin osavaltion Heilbronnin piirikunnassa. Lähin suurkaupunki on Stuttgart, ja Neckarsulm muodostaa Heilbronnin kanssa kaksoiskaupungin. Neckarsulm sijaitsee Neckar- ja Sulmjokien yhtymäkohdassa, josta se on saanut nimensä: nimi on siis "neckar- sulm", ei "neckars-ulm". Kaupungissa oli kesäkuun 2022 lopussa 26 459 asukasta, ja sen pinta-ala on 24,9 neliökilometriä. Neckarsulmin suurimpia työnantajia ovat Audille kuuluva NSU:n autotehdas sekä Audin alumiinituotanto. Kauppaketju Lidlin pääkonttori sijaitsee kaupungissa. Neckarsulmilla on ystävyyskaupunkeja Ranskassa (Carmaux), Italiassa (Bordighera), Sveitsissä (Grenchen), Saksassa (Zschopau) ja Unkarissa (Budakeszi). == Lähteet == == Aiheesta muualla == * Kaupungin internetsivut * Neckarsulmin museo Luokka:Baden-Württembergin kunnat Luokka:Saksan kaupungit Luokka:Stuttgartin hallintopiiri
Mika Kujala

Mika Jussi Kujala (s. 22. maaliskuuta 1960 Forssa) on suomalainen näyttelijä. Hän aloitti uransa 18-vuotiaana Tammelan Rauhaniemen kesäteatterissa. Hän on ollut kiinnitettynä Turun Kaupunginteatteriin vuodesta 1991, jolloin kiinnityksen sai myös vaimo Riitta Salminen. Aikaisemmin Kujala on ollut kiinnitettynä myös Tampereen Teatterissa ja Hämeenlinnan kaupunginteatterissa. Kujala on palkittu työstään näyttelijänä Naamio-reliefillä ja Turun kaupungin vuoden taidepalkinnolla vuonna 2006. Kujalalla on kolme lasta. == Rooleja == === Teatterirooleja === *Sven (Hääkeikka) *Pastori T.Lawrence Shannon (Liskojen yö) *Mestari Kirsikka, Kissa, Pieni mies, Signor Tenore de Cantabilis (Sirkus Pinokkio) *Aatu (Föribeat) *Wittgenstein (Einstein, Weinstein, Wittgenstein) *Kuolema (Elisabeth) *Mika (Konkurssisirkus) *Charley (Kauppamatkustajan kuolema) *Ertsi (Pyhä keikka) *Myyrä (Kaislikossa suhisee) *Balthazar/Juudas/Barabbas/Luukas (Stand up, Jesus!) *Tuhkimon prinssi, susi (Pimeä metsä) *Oscar Lindquist (Sweet Charity) *Lordi Evelyn Oakleigh (Yli Atlantin) *Peter Pan (Peter Pan) *Seremoniamestari (Cabaret) *Brick (Kissa kuumalla katolla) *Hlestakov (Reviisori) === Televisiorooleja === *Valtapeliä elokuussa 1940 (Adjutantti Slöör) *Lämminveriset (Kristian Meriläinen) *Hovimäki (Gustaf Wilhelm Finnberg) == Ohjaukset == *Emmauksen tiellä (Rauhaniemen kesäteatteri) *Onnen maa (Rauhaniemen kesäteatteri) *Pikku Pietarin Piha (Rauhaniemen kesäteatteri) *Simpauttaja (Kaarina-Teatteri) ==Lähteet== ==Aiheesta muualla== *Turun kaupunginteatteri Luokka:Suomalaiset näyttelijät Luokka:Vuonna 1960 syntyneet Luokka:Elävät henkilöt
Zune

Zune oli Microsoftin digitaalisen musiikin brändi. Tuoteperhe sai alkunsa marraskuussa 2006 julkaistun musiikkisoittimen myötä.BBC: Zune goes head to head with iPod Lokakuussa 2011 Microsoft ilmoitti lopettavansa kannettavien musiikkisoitinten valmistuksen ja markkinoinnin. Myöhemmin brändillä tunnettiin musiikin latauspalvelu Zune Marketplace, josta pystyi ostamaan musiikkia Microsoft Kin ja Windows Phone -puhelimiin sekä Xbox 360 -pelikonsolille. PC-koneissa sitä pystyi käyttämään Zune Software -ohjelmiston avulla. Microsoft tarjosi Zunen omistajille Zune Pass ja Zune Marketplace -tilauspalveluita, jotka sisälsivät miljoonia ladattavia musiikkikappaleita. Microsoftin pistejärjestelmällä toimivasta Zune Marketplace -palvelusta mediatoistimen omistaja pystyi lataamaan yksittäisiä kappaleita 79 pisteen hintaan. Yhdelle kappaleelle tuli näin hintaa 0,99 dollarin verran. Vaihtoehtoisesti Zunen omistaja pystyi tilaamaan Zune Pass -palvelun 14,99 dollarin kuukausihintaan, josta pystyi lataamaan rajattomasti haluamiaan kappaleita. Tällöin käyttäjä ei kuitenkaan omistanut itse kappaleita, eikä niitä voinut polttaa esimerkiksi cd-levylle. Mikäli Zunen omistaja lopetti palvelun tilauksen ei kappaleita pystynyt sen jälkeen enää toistamaan. Ensimmäisen sukupolven Zune-laitteessa oli joitain sosiaalisia ominaisuuksia, kuten mahdollisuus jakaa kappale toiselle käyttäjälle langattomasti. Kappale toimi tämän jälkeen kolmen päivän ajan. Kolmannen sukupolven soittimissa oli mahdollisuus ladata ja pelata XNA Frameworkille tehtyjä pelejä. Zune-palvelun musiikkikauppa suljettiin 2015. Sen jatkajaksi tuli Groove Music -palvelu, joka lakkautettiin 1. tammikuuta 2018. == Ensimmäisen laitteen tekniset tiedot ja ominaisuudet == *Mitat: 11,2 × 6,1 × 1,4 cm *Paino: 158,8 grammaa *802.11b/g sisäänrakennettu langaton yhteys *30 gigatavun kiintolevy *Kolmen tuuman 320×240 resoluutioinen (QVGA) nestekidenäyttö *Tukee videoita aina 640×480 resoluutioon astihttp://www.pvrwire.com/2006/09/18/the-zune- production-team-just-loves-to-blog/ *FM-radio, valittavissa kolme taajuusaluetta: Pohj. Amerikka, Eurooppa, Japani *Tuetut mediaformaatit: H.264, MP3, WMA, WMV, MPEG4, JPEG ja AAC *Akkukesto langaton yhteys kytkettynä pois päältä: 14 tuntia musiikkia toistettaessa, 4 tuntia videoita tai kuvia toistettaessahttp://www.zune.net/en-us/meetzune/device.htm *Latausaika: 3 tuntia; 2 tuntia 90 % täyttöasteelle *Värivaihtoehdot: musta, vaaleanpunainen, ruskea ja valkoinen *Käyttäjät voivat vaihtaa joitain musiikkikappaleita tietyin rajoituksin keskenään sisäänrakennetun langattoman yhteyden kautta == Lähteet == == Aiheesta muualla == * Zunen virallinen sivu Luokka:Viihde- elektroniikka Luokka:Wi-Fi-laitteet Luokka:Microsoft
Hundertwasserschule Wittenberg

Hundertwasserschule on Saksan Wittenbergissä oleva koulurakennus. Hundertwasserschule on itävaltalaisen arkkitehti Friedensreich Hundertwasserin suunnittelema persoonallinen DDR-aikaisen rakennuksen rungolle 1997-1999 rakennettu koulutalo. Koulun nimi on 18. joulukuuta 2006 lähtien Luther- Melanchthon-Gymnasium -oppikoulu. Tätä ennen koulu tunnettiin nimellä Martin- Luther-Gymnasium (MLG). == Aiheesta muualla == * Hundertwasserschulen kotisivut Luokka:Saksalaiset oppilaitokset Luokka:Saksan rakennukset ja rakennelmat Luokka:Wittenberg
Dick Nanninga

Dirk Jacobus Willem ”Dick” Nanninga (17. tammikuuta 1949 Groningen, Alankomaat – 21. heinäkuuta 2015) oli alankomaalainen jalkapalloilija ja maajoukkuepelaaja. Nanningan pelipaikka oli hyökkääjä. Nanninga aloitti uran kaudella 1973–1974 Hollannin 1. divisioonan BV Veendamissa, mutta siirtyi jo seuraavaksi kaudeksi pääsarjaan Roda JC:hen, jossa pelasi suurimman osan urastaan, kaudesta 1974–1975 kauteen 1981–1982. Hän kävi kaudella 1982–1983 myös Hongkongissa pelaamassa Seiko Hong Kongin joukkueessa, mutta palasi seuraavaksi kaudeksi Maastrichtiin MVV Maastrichtiin, jossa pelasi kaksi kautta Eerste divisiessä ja kaksi kautta Eredivisiessä kunnes lopetti uransa kaudella 1985–1986. Nanninga pelasi vuoden 1978 MM-kisoissa Hollannin joukkueessa ja teki Hollannin tasoittavan maalin (1–1) loppuottelussa 82 minuutilla. Argentiina voitti kuitenkin jatkoajalla 3–1, ja Nanninga sai MM- hopeaa muun joukkueen ohella. Nanninga pelasi 15 maaottelua, joissa hän teki kuusi maalia. Vuoden 1978 MM-kisojen lisäksi hän pelasi myös vuoden 1980 EM- kisoissa. ==Lähteet== ==Aiheesta muualla== * Dick Nanningan seurauran tilastot * Dick Nanningan maajoukkuetilastot Luokka:Alankomaalaiset jalkapalloilijat Luokka:Amputoidut henkilöt Luokka:Vuonna 1949 syntyneet Luokka:Vuonna 2015 kuolleet
Kosmetologia

Kosmetologia on oppi kauneuden säilyttämisestä ja kohentamisesta. Kosmetologiaan erikoistunutta ammattilaista kutsutaan kosmetologiksi. == Hiusmuotoilija == Hiusmuotoilija erikoistuu hiusten leikkuuseen, kemialliseen käsittelyyn (keinotekoiset lisäosat, kiharrukset, aallotukset) ja värjäyksiin. Hiusmuotoilija voi lisätä hiusten vahvennuksia ja tekotukkaa. Hiusmuotoilija voi myös pestä ja parantaa tukkaa erilaisin menetelmin, vaikka se ei ole aina tarpeen. Jotkut hiusmuotoilijat voivat antaa suosituksia peruukin käyttöön ja tukkalaitteisiin. Hiusmuotoilija nimitystä käytetään henkilöstä, joka on hankkinut peruskoulutuksen yksityisestä alan koulusta. Parturi-kampaaja titteliä voivat käyttää kunnallisista ammattioppilaitoksista valmistuneet henkilöt. Parturi-kampaajan on mahdollista suorittaa hiusalan erikoisammattitutkinto (ent. parturi/kampaajamestari), kauneudenhoitoalan ammattikorkeakoulututkinto (estenomi) ja ammatillinen opettajakorkeakoulu (ammatinopettaja). == Elektrologi == Elektrologi tarjoaa hiusten ja karvojen poistoa elektrolyysillä. Elektrolyysissä karva tuhotaan johtamalla sähkövirtaa ohuella neulalla karvatuppeen, jolloin karvan kasvu yleensä loppuu kyseisestä kohdasta. Viime aikoina kosmetologit ovat laajentaneet palveluitaan parturi- kampaajien palveluiden puolelle, esimerkiksi tarjoamalla miehille parranajoa. == Katso myös == * Kosmetiikka == Lähteet == == Aiheesta muualla == *Kosmetologin ammatinkuvaus (Ammattinetti) *Suomen Kosmetologien yhdistyksen verkkosivut Luokka:Kosmetiikka * Luokka:Hius- ja kauneudenhoitoala
Auguste Piccard

Auguste Antoine Piccard (28. tammikuuta 1884 Basel – 24. maaliskuuta 1962 LausanneOtavan Iso tietosanakirja, osa 6, palsta 1191. Helsinki: Otava, 1963.) oli sveitsiläinen fyysikko, joka teki tutkimusmatkoja sekä ylös stratosfääriin että alas valtamerien syvyyksiin. Piccard keksi syvänmeren tutkimusaluksen, jossa paluumatkan nostokellukkeena käytettiin vettä kevyemmällä bensiinillä täytettyä säiliötä. Bensiinillä täytetyn säiliön nostekäyttö poisti tutkimusalusten kestävyysongelman, koska bensiinin, kuten muidenkin nesteiden, kokoonpuristuvuus on vähäinen. Tällä vältettiin luhistumisvaara. Tämä tekniikka mahdollisti tutkimusalus Triesten käynnin vuonna 1960 maailman merien syvimmässä paikassa Mariaanien haudassa. Piccardin isä oli kemian professori Jules Piccard ja poika syvänmerentutkija Jacques Piccard, jonka poika oli psykiatri ja kuumailmapalloilija Bertrand Piccard. Orgaanisen kemian tutkija ja lentäjä Jean Piccard oli Auguste Piccardin veli. ==Populaarikulttuurissa== Auguste Piccard oli Hergén Tintti-sarjakuvassa esiintyvän professori Tuhatkaunon esikuva. Tuottaja-käsikirjoittaja Gene Roddenberry antoi Star Trek – uusi sukupolvi -televisiosarjan avaruusaluksen kapteenille nimeksi Jean-Luc Picard kaksosveljesten Auguste ja Jean Felix Piccardin nimiä mukaillen. Englantilaisen Will Gregoryn oopperan Piccard in Space libretto kertoo muun muassa Auguste Piccardin ensimmäisestä kuumailmapallolennosta. ==Lähteet== * * ===Viitteet=== == Aiheesta muualla == * Metallikuulassa 16000 m:n korkeuteen, Kansan kuvalehti, 28.08.1931, nro 35, s. 12, Kansalliskirjaston digitaaliset aineistot Luokka:Sveitsiläiset fyysikot Luokka:Sveitsiläiset tutkimusmatkailijat Luokka:Kuumailmapallolentäjät Luokka:Vuonna 1884 syntyneet Luokka:Vuonna 1962 kuolleet
Partavaahto

thumb|Partavaahtoa voidaan valmistaa partasudilla. Partavaahto on parranajossa käytetty aine, joka pehmentää partaa helpottamalla veden imeytymistä partakarvoihin.Draelos s. 1 Ainetta käytetään partahöylän ja partaveitsen kanssa. Vaahto suojaa ihoa ärsyyntymiseltä ja toimii voiteluaineena, mikä suojaa myös parranajoon käytettyä terää tylstymiseltä.Draelos s. 2 Aine voi sisältää ihoa hoitavia ja kosteuttavia ainesosia. Nämä ainesosat edistävät ihon palautumista parranajosta, ja ne ovat erityisen hyödyllisiä herkälle iholle. Partavaahtoa myydään yleensä suihkepullossa, johon se on pakattu geelinä tai nesteenä, joka vaahtoutuu joutuessaan kosketuksiin ilman kanssa. Partavaahto voidaan myös valmistaa vaahdottamalla se partasudin avulla joko partasaippuasta tai helpommin vaahtoutuvasta partavoiteesta. Vaahto sisältää usein parfyymejä, jotta sen käyttö olisi miellyttävämpää. == Lähteet == * === Viitteet === == Aiheesta muualla == *Guide to Shaving Rash *Razor Burn Prevention & Treatment *How to Get That Perfect Shave Luokka:Parranajo
Partavesi

thumb|Partavesipullo. Partavesi eli after-shave on yleensä hajustettua kasvovettä, jota levitetään iholle parranajon jälkeen. Partavesi rauhoittaa ja desinfioi ihoa parranajon jälkeen. Partaveden parfyymi antaa tuoksun, joka kestää yleensä useita tunteja. Lisäksi arvellaan, että ihon pintaan parranajon jälkeen jäävä lyhyt karhea karva pehmenee partaveden avulla. Partavedet sisältävät yleensä alkoholia vaikuttavana aineena, mutta on olemassa myös alkoholittomia partavesiä. Partavesien tyypillinen pakkauskoko on noin desilitra. Suurempien pakkausten tehoaineet ja parfyymit väljähtyvät varsinkin halvemmissa partavesissä kuukausien kuluessa. Partavesien tuotemerkkejä ovat esimerkiksi Tabac, Axe, Old Spice, Kouros, Global Gillette, Crabtree & Evelyn ja Brut. Edullisista partavesistä tunnetuimpia on Mennen. == Lähteet == Luokka:Parranajo Luokka:Hajuvedet Luokka:Kosmetiikka
Sykes–Picot-sopimus

Sykes–Picot-sopimus oli Britannian ja Ranskan vuonna 1916 solmima salainen etupiirisopimus. Ensimmäisen maailmansodan aikana solmitussa sopimuksessa sovittiin Britanniaa ja Ranskaan vastaan taistelevalta Osmanien valtakunnalta vallattavien alueiden jakamisesta etupiireihin. Sopimuksen mukaan Libanon ja Syyria annetaan Ranskan etupiiriksi ja Irak ja Palestiina (=nykyinen Israel, Palestiina ja Jordania) Britannialle. Nämä etupiirit toteutettiin Britannian ja Ranskan edustamien ympärysvaltojen voitettua sodan. San Remon kongressi vuonna 1920 vahvisti asian, ja Kansainliitto hyväksyi ratkaisun vuonna 1922.Juusola 2014, s. 45 Sopimus luovutettiin myös ympärysvaltoihin kuuluvalle Venäjän keisarikunnalle. Lokakuun vallankumouksen seurauksena Venäjällä valtaan nousseet bolševikit julkaisivat salaiseksi tarkoitetun sopimuksen vuonna 1917. Sopimuksen neuvottelivat ja allekirjoittivat ranskalainen diplomaatti François Georges-Picot ja brittiläinen Mark Sykes 1916. == Lähteet == * === Lähteet === == Aiheesta muualla == Luokka:Ensimmäinen maailmansota Luokka:Vuoden 1916 sotahistoria Luokka:Israelin historia Luokka:Palestiinan historia Luokka:Irakin historia Luokka:Libanonin historia Luokka:Syyrian historia Luokka:Turkin historia